Ise Glassverk

Ise Glassverk var et foretak som ble oppretta i 1810 på vestsiden av Isesjøen i Østfold. Det ble trolig lagt ned i 1818. Jens Kraft omtaler at verket i 1820 "har, tildels i mangel av brende, i nogle aar ikke været i drift", nedleggelsestidspunktet varierer derfor i senere kilder fra 1816 til 1820. Verkets forvalter, Ole Severin Krefting, omtaler verket som nylig nedlagt i et brev til myndighetene datert oktober 1818  og alle glassblåserne forlot verket i 1818 og 1819. Bare Jan Anderson med familie ble boende på verket livet ut som ordinær glassmester og vindusmaker. Frantz Ferdinand Landgraff (1754-1817) flyttet til Skjeberg i 1811/1812 i forbindelse med Ise Glassverk, hvor han bodde til han døde.

I 1806 ble monopolet de statlige glassverkene hadde vært priveligert med siden 1760 opphevet. Dette førte til anleggelse av en rekke nye private glassverk, de fleste i Namdalen, men også Eid Glassverk i Høland og Ise Glassverk i Skjeberg. 4. februar sender provst Andreas Melchior Glückstad, forvalter Knut Biørnschou og forvalter Ole Severin Krefting inn ansøkning om å få anlegge en glasshytte ved den nordre ende av Isesjøen i Smålenene. Søknaden tar sikte på å benytte skogavfall som fantes i distriktet til brensel. Rentekammeret i København erklærer 7. februar 1810 at det har intet å invende mot anlegget.

Eiendommen blir tinglyst arvefæstet fra Nes 4. oktober 1810 Det er også oppført et skissekart over tomten uten at selv verket er inntegnet.

Verket kom i gang i 1811, men først to år sendere var det i full drift.

Verket oppgis i 1812  å ha hatt 7 personer i fast drift og 12 i dagleie, kvarts fra lokal kilde og leire importert fra England. I Østfoldarv oppgis at koboltslig ble kjøpt fra Modum blåfargeverk, uten at dette oppgis med noen kilde.

Verkets hovedprodukt var vindusglass av typen taffelglass og lægerglass.

 Referanser 
Jens Kraft Topographisk-statistisk Beskrivelse over Smaalehnenes Amt, Christiania 1820
Riksarkivet, 5. departement for finans-, handels- og tollfaget - RA/S-3893 Kopibøker, journaler og journalsaker 1818
Digitalarkivet / Statsarkivet i Oslo - Skjeberg Klokkerbøker og Ministerialbøker 1810-1850.
"De gamle glassverk i Østfold", Einar Mæhlum, Østfoldarv III 1954-1955, s.51
Idd og Markers sorenskriveris skjøte- og pantebok IV 1810

Kategori:Norske glassverk
Kategori:Selskaper etablert i 1810
Kategori:Selskaper opphørt i 1816
Kategori:1810 i Norge
Kategori:1816 i Norge
Kategori:Næringsliv i Sarpsborg